《白月池》
宋代·杨杰

凿池待明月，池成月自来。一从幽人去，明月来几回。

乳窦走龙蛇，断崖激琼瑰。安得藉磐石，泛我瘿木杯。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。